Sisukord

# Valem

Määrab LibreOffice Calci valemisüntaksi ja arvutamise sätted.

Selle käsu kasutamiseks...

Ava arvutustabel, vali LibreOffice - EelistusedTööriistad - Sätted - LibreOffice Calc - Valemid

## Valemi sätted

### Valemi süntaks

On kolm valikut. Näide: olgu mingis arvutustabelis kaks töölehte, Leht1 ja Leht2, ning Leht1 lahtris A1 olgu viide Leht2 lahtrile C4.

- Calc A1 - see on LibreOffice Calci vaikesäte. Viited on kujul =$Leht2.C4

- Excel A1 - see on Microsoft Exceli vaikesäte. Viited on kujul =Leht2!C4

- Excel R1V1 - see on Microsoft Excelist tuntud suhteline pöördumine ridade/veergude poole. Viited on kujul =Leht2!R[3]C[2]

### Inglise funktsiooninimede kasutamine

Eesti keelt see ei puuduta, aga mõne keele puhul on LibreOffice Calci funktsioonide nimed lokaliseeritud (tõlgitud). Vaikimisi on see märkeruut väljalülitatud, mis tähendab, et nonde keelte puhul kasutatakse lokaliseeritud funktsiooninimesid. Selle ruudu märkimisel asendatakse lokaliseeritud nimed inglise omadega. See mõjutab järgmisi kohti: valemite sisestamine ja kuvamine, funktsiooninõustaja, valeminõuanded. Lokaliseeritud funktsiooninimede tagasisaamiseks tuleb ruut jälle tühjendada.

## Eraldajad

See säteterühm võimaldab määrata eraldajad, mida oma valemiavaldistes kasutad. See on käepärane, kui soovid funktsioonide parameetreid eraldada semikoolonite (;) asemel komadega (,).

Näiteks saad =SUM(A1;B1;C1) asemel kirjutada =SUM(A1,B1,C1).

Samuti saab välja vahetada veeru ja rea eraldajad reasiseste massiivide jaoks. Varem kasutati seal veergude eraldamiseks semikooloneid (;) ja ridade eraldamiseks torumärke (|), nii et tüüpiline reasisese massiivi avaldis 5 x 2 maatriksi jaoks nägi välja selline:

={1;2;3;4;5|6;7;8;9;10}

Kui veerueraldajaks määrata koma (,) ja reaeraldajaks semikoolon (;), näeks sama avaldis välja selline:

={1,2,3,4,5;6,7,8,9,10}

## Täpsemad arvutussätted

Määrab reeglid stringväärtuste teisendamisele arvväärtusteks, lahtriviideteks ning kuupäeva- ja ajaväärtusteks. See mõjutab sisseehitatud funktsioone nagu INDIRECT, mis eeldab viidet stringväärtusena, või kuupäeva- ja kellaajafunktsioone, mis eeldavad argumente stringväärtusena kohalikus või ISO 8601 vormingus.

## Valemite uuestiarvutamine faili avamisel

Väga suurte failide laadimisel võib valemite uuestiarvutamine kaua aega võtta.

### Excel 2007 ja uuemad:

Suure tabeli laadimine võib võtta kaua. Kui pole vaja arvutustabelis olevaid andmeid kohe pärast avamist uuendada, siis saab saab nende uuestiarvutamise sobivamale ajale edasi lükata. LibreOffice lubab Excel 2007 (ja uuemate) failide puhul laadimise kiirendamiseks uuestiarvutamise vahele jätta.

### ODF-tabel (mitte LibreOffice'iga salvestatud):

LibreOffice'i uuemad versioonid puhverdavad valemite tulemused ODF-faili. See aitab LibreOffice'iga salvestatud suuri arvutustabeleid kiiremini uuesti arvutada.

Mõne teise programmiga salvestatud ODF-tabelite puhul, kus selliseid puhverdatud tulemusi ei pruugi leiduda, saab laadimise kiirendamiseks uuestiarvutamise edasi lükata (nagu Excel 2007 failide puhul).

Saadaval on järgmised valikud:

- Mitte kunagi - failide laadimisel ei arvutata uuesti ühtki valemit.

- Alati - failide laadimisel arvutatakse uuesti kõik neis leiduvad valemid.

- Küsitakse - kasutajalt küsitakse, mida teha.

LibreOffice'is salvestatud ODF-tabelid austavad sätteid Mitte kunagi ja Alati.

Sarnased teemad

Massiivi valemid